CELEX: E2013P0004
Language: da
Date: 2013-04-06 00:00:00
Title: Sag anlagt den 6. april 2013 af DB Schenker mod EFTA-Tilsynsmyndigheden (Sag E-4/13)

20.6.2013   
            
            
               DA
            
            
               Den Europæiske Unions Tidende
            
            
               C 174/11
            
         Sag anlagt den 6. april 2013 af DB Schenker mod EFTA-Tilsynsmyndigheden
   (Sag E-4/13)
   2013/C 174/07
   Schenker North AB, Schenker Privpak AB og Schenker Privpak AS (under ét »DB Schenker«) ved advokat Jon Midthjell, Advokatfirmaet Midthjell AS, Grev Wedels plass 5, 0151 Oslo, Norge, har den 6. april 2013 anlagt sag mod EFTA-Tilsynsmyndigheden ved EFTA-Domstolen.
   Sagsøgerne har nedlagt følgende påstande:
   
               1)
            
            
               EFTA-Tilsynsmyndighedens beslutning af 7. februar 2013 i sag nr. 73038 (DB Schenker — aktindsigt) annulleres for så vidt, som der derved meddeles afslag på aktindsigt i inspektionsdokumenterne i sag nr. 34250 (Norway Post/Privpak).
            
         
               2)
            
            
               EFTA-Tilsynsmyndigheden og eventuelle intervenienter tilpligtes at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgerne Schenker North AB, Schenker Privpak AB og Schenker Privpak AS indgår i den internationale speditør- og logistikkoncern DB Schenker. Schenker North AB driver koncernens aktiviteter i Norge, Sverige og Danmark, herunder datterselskaberne Schenker Privpak AS og Schenker Privpak AB.
            
         
               —
            
            
               Sagsøgerne fremsatte den 3. august 2010 en begæring om aktindsigt i sag nr. 34250 efter de regler om aktindsigt, der er fastsat i EFTA-Tilsynsmyndighedens beslutning nr. 407/08/KOL af 27. juni 2008. Ved beslutning af 16. august 2011 afslog EFTA-Tilsynsmyndigheden aktindsigt i visse dokumenter i sagen (»inspektionsdokumenterne«). EFTA-Domstolen annullerede beslutningen ved dom af 21. december 2012 i sag E-14/11 for så vidt, som der derved blev meddelt afslag på fuld eller delvis aktindsigt i inspektionsdokumenterne i sag nr. 34250 Norway Post/Privpak.
            
         
               —
            
            
               Ved EFTA-Tilsynsmyndighedens beslutning nr. 300/12/KOL af 5. september 2012 blev der fastsat nye regler om aktindsigt. Den 7. februar 2013 traf EFTA-Tilsynsmyndigheden en beslutning, hvorved den afslog aktindsigt i en række af inspektionsdokumenterne efter de nye regler om aktindsigt. Sagsøgerne har nedlagt påstand om annullation af dette afslag i henhold til artikel 36 i aftalen om oprettelse af EFTA-Tilsynsmyndigheden og -Domstolen (herefter »aftalen«).
            
         Sagsøgerne har bl.a. fremsat følgende anbringender:
   
               —
            
            
               EFTA-Tilsynsmyndigheden har med urette lagt til grund, at beslutningen om aktindsigt fra 2012 ikke er en del af EØS-retten og ikke er underlagt princippet om ensartet fortolkning, og den har med urette tillagt de nye regler tilbagevirkende kraft.
            
         
               —
            
            
               EFTA-Tilsynsmyndigheden har tilsidesat artikel 4, stk. 4, i beslutningen om aktindsigt fra 2012 og begrundelsespligten i aftalens artikel 16.
            
         
               —
            
            
               EFTA-Tilsynsmyndigheden har tilsidesat retten til delvis aktindsigt (som omhandlet) i artikel 4, stk. 9, i beslutningen om aktindsigt fra 2012 og begrundelsespligten (som omhandlet) i aftalens artikel 16.